ai4bharat/Pralekha huggingface dataset:
பிரதமர் அலுவலகம்
இந்தியா- ஐக்கிய அரபு அமீரகம்: பருவநிலை மாற்றம் தொடர்பான கூட்டு அறிக்கை
பாரிஸ் ஒப்பந்தம் மற்றும் பருவநிலை மாற்றம் குறித்த ஐ.நா சபையின் கட்டமைப்பு மாநாட்டின் கீழ் மேற்கொள்ளப்பட்ட பிரகடனங்கள் மற்றும் அடிப்படை கோட்பாடுகளை மதித்து உலகளாவிய கூட்டு செயற்பாட்டின் வாயிலாக பருவநிலை மாற்ற சவாலை எதிர்கொள்வதன் அவசியத்தை இந்திய பிரதமர் திரு நரேந்திர மோடியும் ஐக்கிய அரபு அமீரக அதிபர் மேதகு திரு ஷேக் முகமது பின் சயத் அல் நஹ்யானும் வலியுறுத்தி இருக்கிறார்கள். பருவநிலை மாற்றம் சம்பந்தமான லட்சியம், கார்பன் வெளியிட்டைக் குறைப்பது மற்றும் தூய்மையான எரிசக்தி போன்றவற்றில் ஒத்துழைப்பை மேம்படுத்துவதற்கான உறுதிபாட்டை தலைவர்கள் முன்வைத்தனர்.
2023இல் காப்28 மாநாட்டை நடத்துவதற்காக ஐக்கிய அரபு அமீரகம் தேர்வு செய்யப்பட்டதற்கு பிரதமர் திரு நரேந்திர மோடி வாழ்த்து தெரிவித்து தமது முழு ஆதரவையும் அளிப்பதாக கூறினார். ஜி20 தலைமைத்துவத்திற்கு ஐக்கிய அரபு அமீரக அதிபர் இந்தியாவிற்கு வாழ்த்து தெரிவித்தார்.
தேசிய அளவில் தீர்மானிக்கப்பட்ட ஒற்றுமை மற்றும் ஆதரவை வெளிப்படுத்துவதன் மூலமும், பங்களிப்புகள் வாயிலாகவும் பாரிஸ் ஒப்பந்தத்தின் நீண்ட கால இலக்குகளை பாதுகாப்பதற்கான முயற்சிகளை விரைவுப்படுத்துமாறு இரு தலைவர்களும் சர்வதேச சமூகத்தை வலியுறுத்தினார்கள். பாரிஸ் ஒப்பந்தத்தின் விதிகளுக்கு இணங்க பருவநிலை மாற்றத்தின் மிகவும் மோசமான தாக்கங்களை திறம்பட எதிர்கொள்வதற்கு அதிக பாதிப்புக்குள்ளாகக் கூடிய சமூகங்களுக்கு ஆதரவளிப்பதில் சர்வதேச ஒத்துழைப்பின் அவசியத்தை அவர்கள் எடுத்துரைத்தனர். இது சம்பந்தமாக இழப்பு மற்றும் சேதம் தொடர்பான பிரச்சனைகளைத் தீர்ப்பதற்கான முயற்சிகளை விரைவுபடுத்த வேண்டும் என்றும், காப் 28இன் இழப்பு மற்றும் சேத நிதி மற்றும் நிதி வசதிகளை செயல்படுத்த நாடுகளை வலியுறுத்துவதன் மூலம் பருவ நிலையின் மோசமான விளைவுகளை நிவர்த்தி செய்ய வேண்டியதன் அவசியத்தையும் அவர்கள் வெளிப்படுத்தினார்கள்.
தொழிலாளர் மற்றும் வேலைவாய்ப்பு அமைச்சகம்
2021 டிசம்பர் மாதத்திற்கான வேளாண் மற்றும் ஊரகத் தொழிலாளர்கள் சார்ந்த அகில இந்திய நுகர்வோர் குறியீட்டு எண்கள்: தமிழகம் முதலிடம்
2021 டிசம்பர் மாதத்திற்கான வேளாண் மற்றும் ஊரகத் தொழிலாளர்கள் சார்ந்த அகில இந்திய நுகர்வோர் குறியீட்டு எண் தலா 5 புள்ளிகள் உயர்ந்து, வேளாண் தொழிலாளர்களுக்கு 1097-ஆகவும், ஊரகத் தொழிலாளர்களுக்கு 1106 ஆகவும் கணக்கிடப்பட்டுள்ளது.
வேளாண் தொழிலாளர்களுக்கான குறியீட்டு எண்ணின் வரிசையில் 1290 புள்ளிகளுடன் தமிழ்நாடு முதலிடத்தில் இருக்கிறது. 861 புள்ளிகளுடன் இமாச்சலப் பிரதேசம் கடைசி இடத்தில் உள்ளது.
ஊரகத் தொழிலாளர்களுக்கான குறியீட்டு எண்ணின் பட்டியலில் 1276 புள்ளிகளுடன் தமிழ்நாடு முதலிடத்திலும், 915 புள்ளிகளுடன் இமாச்சலப் பிரதேசம் கடைசி இடத்திலும் உள்ளன.
விவசாயம் மற்றும் கிராமப்புறத் தொழிலாளர்களுக்கான நுகர்வோர் விலைக் குறியீட்டு எண்களில் அதிகபட்ச அதிகரிப்பு தமிழ்நாட்டில்  ஏற்பட்டுள்ளது . முக்கியமாக காய்கறிகள் மற்றும் பழங்கள், வெங்காயம், பச்சை/காய்ந்த மிளகாய், புளி போன்றவற்றின் விலை உயர்வு இதற்கு காரணமாகும்.
கோதுமை, பருப்பு வகைகள், வெங்காயம், காய்கறிகள் மற்றும் பழங்கள் ஆகியவற்றின் விலை வீழ்ச்சியின் காரணமாக, விவசாய மற்றும் கிராமப்புற தொழிலாளர்களுக்கான நுகர்வோர் விலைக் குறியீட்டு எண்களில் அதிகபட்சமாக சரிவை இமாச்சலப் பிரதேசம்  சந்தித்துள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1791227
----
(Visitor Counter : 153
சுற்றுலா அமைச்சகம்
கோவிட்-19 பெருந்தொற்று காலத்தில் மத்திய ஹோட்டல் மேலாண்மை நிறுவனமும், இந்திய சுற்றுலா மற்றும் பயண மேலாண்மை நிறுவனமும் இணைந்து ஒரே பாரதம் உன்னத பாரதம் என்பது குறித்து பல்வேறு நிகழ்ச்சிகளுக்கு ஏற்பாடு செய்தன
ஒரே பாரதம் உன்னத பாரதம் என்ற உணர்வை மேம்படுத்த மத்திய சுற்றுலா அமைச்சகம் பல்வேறு நடவடிக்கைகள் மூலம் பணியாற்றி வருகிறது. கோவிட்-19 பெருந்தொற்றுக் காலத்திலும் தேசிய ஹோட்டல் மேலாண்மை மற்றும் உணவுத் தயாரிப்புத் தொழில்நுட்ப சபையில் இணைந்துள்ள மத்திய ஹோட்டல் மேலாண்மை நிறுவனமும், இந்தியச் சுற்றுலா மற்றும் பயண மேலாண்மை நிறுவனமும் இணைந்து ஒரே பாரதம் உன்னத பாரதம் என்பது குறித்து பல்வேறு நிகழ்ச்சிகளுக்கு 2020 மே 8ஆம் தேதி முதல் 2020 ஆகஸ்ட் 24ஆம் தேதி வரை ஏற்பாடு செய்திருந்தன.
ஒரே பாரதம் உன்னத பாரதம் நிகழ்ச்சிகளின் விவரம் வருமாறு:
2020 மே மாதத்தில் 20 மத்திய ஹோட்டல் மேலாண்மை நிறுவனங்கள், 32 இணை மாநிலங்களில் 6141 பேர் பங்கேற்ற 27 நிகழ்ச்சிகளை நடத்தியது. 2020 ஜூன் மாதத்தில் 20 மத்திய ஹோட்டல் மேலாண்மை நிறுவனங்கள், 26 இணை மாநிலங்களில் 4167 பேர் பங்கேற்ற 52 நிகழ்ச்சிகளை நடத்தியது. 2020 ஜூலை மாதத்தில் 20 மத்திய ஹோட்டல் மேலாண்மை நிறுவனங்கள் 26 இணை
மாநிலங்களில் 2966 பேர் பங்கேற்ற 17 நிகழ்ச்சிகளை நடத்தியது.
2020 ஆகஸ்ட் 24ஆம் தேதி வரை 20 மத்திய ஹோட்டல் மேலாண்மை நிறுவனங்கள் 26 இணை மாநிலங்களில் 20 நிகழ்ச்சிகளைத் திட்டமிட்டிருந்தது. இதுவரை 5 மத்திய ஹோட்டல் மேலாண்மை நிறுவனங்கள் நிகழ்ச்சிகளை நடத்தியுள்ளன. அவற்றின்
அறிக்கைகள் எதிர்பார்க்கப்படுகின்றன. 15 நிறுவனங்களுக்கான நிகழ்ச்சிகள் திட்டமிடப்பட்டுள்ளன. இந்தியச் சுற்றுலா மற்றும் பயண மேலாண்மை நிறுவனம் "ஒரே பாரதம் உன்னத பாரதம்" திட்டத்தின் கீழ் "ஆன்லைன் தேசிய கவிதை மற்றும் வாசிப்புப் போட்டிகளுக்கு " ஏற்பாடு செய்திருந்தது. இதற்கான பதிவுகள் நாடெங்கும் தொடங்கப்பட்டன. பங்கேற்பாளர்கள் தங்கள் இயற்றிய கவிதைகளையம் அவற்றின் வாசிப்பு அடங்கிய வீடியோக்களையும் அனுப்பியுள்ளனர்.
இவற்றின் மீதான தீர்ப்பு கவிதைகளின் கருத்துக்கள், மொழி நடை, கவிதைகளின் அசல் தன்மை மற்றும் கவிதை வாசிப்புச் சிறப்பு ஆகியவற்றின் அடிப்படையில் அமையும்.
(
பாதுகாப்பு அமைச்சகம்
சீனப் பாதுகாப்பு அமைச்சரின் வேண்டுகோளை ஏற்று மாஸ்கோ கூட்டத்துக்கிடையே பாதுகாப்பு அமைச்சர் திரு ராஜ்நாத் சிங் அவரை சந்தித்தார்
மாஸ்கோவில் நடைபெறும் ஷாங்காய் கூட்டுறவு நிறுவனக்  கூட்டத்துக்கு இடையே, சீன பாதுகாப்பு துறை அமைச்சர், ஜெனரல் வெய் பெங்கே விடுத்த வேண்டுகோளை அடுத்து, பாதுகாப்பு அமைச்சர் திரு ராஜ்நாத் சிங் அவரை சந்தித்தார்.
இந்தியா சீனா எல்லைப் பகுதியில் ஏற்பட்டுள்ள முன்னேற்றங்கள் மற்றும் இந்திய சீன உறவுகள் ஆகியவை குறித்து இருவரும் விரிவாக ஆலோசித்தனர்.
ஒப்பந்தத்தை மீறி எல்லையில் ராணுவத்தைக் குவிக்கக் கூடாது என்று இந்த சந்திப்பின் போது சீனப் பாதுகாப்புத்துறை அமைச்சரிடம் திரு ராஜ்நாத் சிங் கூறினார். மேலும் எல்லை நிர்வாகத்தில் இந்தியப் படை எப்போதுமே மிகவும் பொறுப்பான அணுகுமுறையைக் கையாள்வதாகவும், நாட்டின் எல்லை மற்றும் இறையாண்மையையும் இந்திய ராணுவம் உறுதியுடன் காக்கும் என்றும் ராஜ்நாத் குறிப்பிட்டுள்ளார்.
மேலும், சர்வதேச எல்லையில் சீனா திடீரென அதிகப்படியான படைகளைக் குவிப்பதோ, இந்திய எல்லைக்குள் நுழைய அத்துமீறும் நடவடிக்கையில் ஈடுபடுவதோ, இருதரப்பு ஒப்பந்தங்களையும் மீறுவதாகும் என்றும் திரு ராஜ்நாத் சிங் கூறியுள்ளார்.
மேலும் விவரங்களுக்கு, இந்த செய்திக் குறிப்பை ஆங்கிலத்தில் இங்கே படிக்கவும்
(https://pib.gov.in/PressReleasePage.aspx?PRID=1651529
PIB Headquarters
கொவிட்-19 - பிஐபி செய்தித் தொகுப்பு
07.06.2020
கொவிட்-19 - பிஐபி செய்தித் தொகுப்பு
- நுகர்வோர் நலன், உணவு மற்றும் பொது விநியோகம் அமைச்சகம்
- சுகாதாரம் மற்றும் குடும்ப நலத்துறை அமைச்சகம்
- பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
- அறிவியல் மற்றும் தொழில்நுட்பத்துறை
(
பாதுகாப்பு அமைச்சகம்
என்சிசி மாணவர்கள் முதல் முறையாக டெஃப்எக்ஸ்போ 2022-யில் தொழில்நுட்ப கண்டுபிடிப்புகளை காட்சிப்படுத்துகின்றனர்;
பாதுகாப்புத்துறையில் ஆராய்ச்சி மற்றும் வளர்ச்சிக்கு தேவையான ஆற்றல் திறனை வெளிக்காட்டினர்;
முதலாவதாக, பீகார் மற்றும் ஜார்கண்ட் இயக்குநரகத்தின் தேசிய மாணவர் படையினர், குஜராத்தின் காந்திநகரில் 12வது டெஃப்எக்ஸ்போ-வில் பங்கேற்று, உலகின் மிகப்பெரிய சீருடை அணிந்த இளைஞர் அமைப்பின் வலிமையை வெளிப்படுத்தும் விதமாக மூன்று மேம்பட்ட தொழில்நுட்ப முன்மாதிரிகளை காட்சிப்படுத்தினர்.
யுஏவி  : மாணவர்களால் வடிவமைக்கப்பட்டு, உருவாக்கப்பட்டுள்ளது. ரிமோட் கண்ட்ரோல் கேமராக்களைப் பயன்படுத்தி உளவு பார்ப்பதற்காகவும், பயங்கரவாத எதிர்ப்பு நடவடிக்கைகள் தொடர்பான ராஜதந்திர பணிகளுக்கு பயன்படுத்தலாம். ஜிபிஎஸ் மூலமாக இதனை அழிக்கும் ஆற்றல் கொண்டதாக மாற்றியும் பயன்படுத்தலாம். இந்த யுஏவி மிகவும் சிக்கனமான முறையில் உருவாக்கப்பட்டுள்ளது. பயிற்சி நோக்கங்களுக்காகவும், பாதுகாப்பிற்காகவும் பயன்படுத்திக் கொள்ளலாம்.
தற்போது, இந்த யுஏவி-யின் மொத்த எடை 1 கிலோவாக உள்ளது, மேலும் இது சுமார் 0.7 கிலோ எடையை சுமந்து செல்லும். யுஏவி-யின் தற்போதைய வகையானது இராணுவம் மற்றும் விமானப்படை வீரர்களுக்கு பயிற்சி அளிக்க நன்கு பயன்படுத்தலாம் என்றும் விரைவில் மேம்படுத்தப்பட்ட யுஏவி-யைக் கொண்டு வரவுள்ளோம்,” என்று அதனை வடிவமைத்த குழுவைச்சேர்ந்த மாணவர் சோம்யா கார்க் கூறியுள்ளார்.
அனைத்து நிலப்பரப்பு வாகனம்: அனைத்து நிலப்பரப்பிலும் இயங்கும் ஆற்றல் கொண்டது. மிகவும் கரடுமுரடான நிலப்பரப்பில், கடைசி மைல் வரை சென்று வெடிமருந்துகள் மற்றும் முக்கிய பொருட்களை வழங்கும் திறன் பெற்றது. ரோந்து, தேடுதல் மற்றும் எதிரிகளை அழிக்கும் நடவடிக்கைகளுக்கு பயன்படுத்தலாம். இந்த வாகனத்தின் அனைத்து சக்கரங்களும் சஸ்பென்ஷன் போன்ற அம்சங்களைக் கொண்டுள்ளது. சுமார் ஆறு அடிகள் வரை கீழே விழாமல் தொங்கி நிற்கும் ஆற்றல் கொண்டது. சுமார் 1,500 கிலோ எடையுள்ள வாகனங்களை இழுக்கும் திறன் கொண்டது. பாதுகாப்பு பயன்பாடுகளுக்கு வாகனம் நன்கு பயன்படுத்தப்படலாம், ”என்று மாணவர் ஹர்ஷ் ராணா கூறினார்.
கை சைகைகளினால் இயங்கும் ரோபோக்கள் மூலம் எதிரிகளிடம் இருந்து நம் வீரர்களைப் பாதுகாக்க முடியும். இந்த வகை ரோபோக்களை உருவாக்கியதற்காக ஆயுதப் படைகளின் மூத்த அதிகாரிகள் இடமிருந்து நான் நிறைய பாராட்டுகளைப் பெற்றேன். ஆயுதப் படைகளின் தேவையைப் பூர்த்தி செய்வதற்கும், இந்தத் தயாரிப்பை வணிகமயமாக்குவதற்கும் தற்போதைய முன்மாதிரியை நிச்சயமாக மேம்படுத்துவோம்,” என்று மாணவர் ஜெய்னம் நஹர் கூறினார்.
"தேசிய மாணவர் படை மாணவர்களின் திறமைக்கு நான் வாழ்த்துக்களையும், பாராட்டுதல்களையும் தெரிவித்துக் கொள்கிறேன்" என்று மத்திய பழங்குடியினர் நலத்துறை அமைச்சர் திரு அர்ஜுன் முண்டா கூறியுள்ளார்.
மேலும் விவரங்களுக்கு இந்த ஆங்கில செய்திக்குறிப்பை காணவும்: https://www.pib.gov.in/PressReleasePage.aspx?PRID=1870232
பிரதமர் அலுவலகம்
கொவிட்-19 தொற்றிலிருந்து டாக்டர் பரூக் அப்துல்லா விரைவில் குணமடைய பிரதமர் வாழ்த்து
கொவிட்-19 தொற்றிலிருந்து டாக்டர் பரூக் அப்துல்லா விரைவில் குணமடைய பிரதமர் திரு நரேந்திர மோடி தனது வாழ்த்துகளைத் தெரிவித்துள்ளார்.
சுட்டுரையில் பிரதமர் விடுத்துள்ள செய்தியில், ‘‘டாக்டர் பரூக் அப்துல்லா அவர்கள் நல்ல ஆரோக்கியத்துடன் இருக்க வேண்டும் எனவும், விரைவில் குணமடைய வேண்டும் எனவும் பிரார்த்திக்கிறேன்.
உமர் அப்துல்லா மற்றும் அவரது குடும்பத்தினர் நல்ல ஆரோக்கியத்துடன் இருக்கவும் வேண்டுகிறேன்’’ எனக் குறிப்பிட்டுள்ளார்.
நிதி அமைச்சகம்
உத்தரப்பிரதேசத்தில் வருமானவரித்துறை சோதனை
வரி ஏய்ப்பு தொடர்பாக உத்தரப் பிரதேசத்தில் கால்நடை தீவன உற்பத்தியாளருக்கு சொந்தமான 16 இடங்களில் வருமானவரித்துறையினர் சோதனை நடத்தினார்.
வட இந்தியாவில் கால்நடை தீவனத் தயாரிப்பில் ஈடுபட்டுள்ள முன்னணி நிறுவனம் ஒன்று, லாபத்தை குறைத்துக் காட்டுவதற்காக, போலி நிறுவனங்களிடம் இருந்து கடன் பெற்றதாக பொய் கணக்கு காட்டியுள்ளது.
இதையடுத்து உத்தரப் பிரதேசத்தில் கான்பூர், கோரக்பூர், நொய்டா, தில்லி, லூதியானா உட்பட 16 இடங்களில் வருமானவரித்துறையினர் கடந்த 18ம் தேதி சோதனை நடத்தி பல்வேறு ஆவணங்களை கைப்பற்றினர்.
இவற்றை ஆராய்ந்தபோது, தில்லியில் உள்ள போலி நிறுவனங்களிடம் இருந்து ரூ.100 கோடி அளவுக்கு கடன் பெற்றதாக கணக்கு காட்டப்பட்டிருந்தது கண்டறியப்பட்டது. அதேபோல் கால்நடை தீவின குழுமத்துக்கு சொந்தமான சிட் பண்ட் நிறுவனமும் இதேபோல் பல கோடிக்கு கடன் பெற்றதாக கணக்கு காட்டியுள்ளது.
இந்த நிறுவனத்தின் இயக்குனர்களில் ஒருவர் டாக்சி டிரைவர் என்பது, அவருக்கு 11 வங்கி கணக்குகள் இருந்தது தெரியவந்தது. இந்த வங்கி கணக்குகள் மூலமாக பண பரிமாற்றங்கள் நடந்துள்ளன. கடன் பெற்றதாக கணக்கு காட்டப்பட்ட ரூ.121 கோடியும், கணக்கில் காட்டப்படாத வருவாய் என்பதை வருமானவரித்துறை அதிகாரிகள் கண்டுபிடித்தனர்.
இந்த குழுவைச் சேர்ந்த முக்கிய நபர், கணக்கில் காட்டாத பணத்தை வீடுகள் கட்டுவதில் முதலீடு செய்திருப்பதும் கண்டறியப்பட்டது.
இந்த சோதனையில் ரூ.52 லட்சம் மதிப்பில் தங்க, வைர நகைகள் பறிமுதல் செய்யப்பட்டது. ரூ.1.30 கோடி ரொக்கப் பணமும் கண்டறியப்பட்டது. 7 லாக்கர்களையும் வருமானவரித்துறை அதிகாரிகள் கண்டுபிடித்துள்ளனர். இதில் சோதனை நடைபெறவுள்ளது. விசாரணை தொடர்ந்து நடக்கிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும் :
https://pib.gov.in/PressReleasePage.aspx?PRID=1674334
-----
(Visitor Counter : 80
பாதுகாப்பு அமைச்சகம்
மும்பை காட்கோபரில் உள்ள இந்திய கடற்படையின் தனிமைப்படுத்தும் முகாமிலிருந்து 44 பேர் இல்லங்களுக்குத் திருப்பியனுப்பப்பட்டனர்
ஈரானிலிருந்து வெளியேற்றிக் கொண்டு வரப்பட்ட 24 பெண்கள் உட்பட, 44 பேர் மும்பை காட்கோபரில் உள்ள இந்திய கடற்படைத் தளவாடங்கள் அமைப்பின், தனிமைப்படுத்தும் முகாமிலிருந்து அமைதியான முறையில், வெளியேற்றப்பட்டு அவர்களது இல்லங்களுக்கு திருப்பி அனுப்பப்பட்டுள்ளனர். மார்ச் 13ம் தேதி முதல் மார்ச் 28ம் தேதி வரையில் நடத்தப்பட்ட கோவிட்19 பரிசோதனைகளில், இவர்களுக்கு இந்த நோய் தொற்று இல்லை என்பது தெரிய வந்தது. மொத்தம் 30 நாட்கள் அவர்கள் 44 பேரும் தனிமைப்படுத்தப்பட்டிருந்தனர்.
இதையடுத்து இந்திய விமானப்படை விமானம் மூலமாக திருப்பியனுப்ப ஏற்பாடுகள் மேற்கொள்ளப்பட்டன. ஏப்ரல் 12 ம் தேதி அன்று சி 130 ரக விமானம் மூலமாக இவர்கள் ஸ்ரீநகருக்கு கொண்டு செல்லப்பட்டனர். அவர்களது பயணத்தின்போது ஒவ்வொரு பயணிக்கும், உணவுப் பொட்டலங்கள், கைகளால் தயாரிக்கப்பட்ட இரண்டு முகக் கவசங்கள் போன்றவையும், காட்கோபர் இராணுவ வீரர்களின் மனைவியர் சங்கத்தினரால் வழங்கப்பட்டன.
(
சுகாதாரம் மற்றும் குடும்ப நலத்துறை அமைச்சகம்
தொற்றுச் சங்கிலியைத் தகர்க்குமாறும், இறப்பு விகிதத்தை ஒரு சதவீதத்துக்கும் குறைவாகக் கொண்டு வருமாறும் மகாராஷ்டிரா, ஆந்திரப்பிரதேசம் மற்றும் கர்நாடகாவுக்கு மத்திய அரசு வலியுறுத்தல்
கோவிட் நோயாளிகளின் எண்ணிக்கை திடீரென்று அதிகரித்துள்ள அல்லது சில மாவட்டங்களில் இறப்பு விகிதம் அதிகரித்துள்ள மாநிலங்கள் மற்றும் யூனியன் பிரதேசங்களுடன் மத்திய சுகாதார அமைச்சகம் தொடர்ந்து தொடர்பில் இருந்து வருகிறது.
நோய்த் தொற்றுச் சங்கிலியைத் தகர்க்குமாறும், இறப்பு விகிதத்தை ஒரு சதவீதத்துக்கும் குறைவாகக் கொண்டு வருவதற்குத் தேவையான நடவடிக்கைகள் மீது கவனம் செலுத்துமாறும் மகாராஷ்டிரா, ஆந்திரப் பிரதேசம் மற்றும் கர்நாடகாவுக்கு மத்திய அரசு வலியுறுத்தியுள்ளது.
அதிக அளவிலான பரிசோதனைகள் மற்றும் செயல்மிகு மருத்துவ மேலாண்மை ஆகியவற்றின் மூலம் இறப்பு விகிதத்தைக் குறைக்க இந்த மாநிலங்கள் அறிவுறுத்தப்பட்டுள்ளன. பல்வேறு மட்டங்களில் சிறப்பான கண்காணிப்பின் மூலம் உயிர்களைக் காப்பாற்றுமாறும் கேட்டுக் கொள்ளப்பட்டுள்ளன.
கடந்த 24 மணி நேரத்தில் நாடு முழுவதும் உறுதி செய்யப்பட்டுள்ள பாதிப்புகளில், 46 சதவீதம் மகாராஷ்டிரா, ஆந்திரப்பிரதேசம் மற்றும் கர்நாடகா ஆகிய மாநிலங்களில் இருந்து பதிவாகியுள்ளன. கடந்த 24 மணி நேரத்தில் மகாராஷ்டிராவில் மட்டுமே 22 சதவீதப் பாதிப்புகள் பதிவாகியுள்ளன.
மேலும் விவரங்களுக்கு, இந்த செய்திக் குறிப்பை ஆங்கிலத்தில் இங்கே படிக்கவும்
https://pib.gov.in/PressReleasePage.aspx?PRID=1651576
(Visitor Counter : 149
இளைஞர் நலன் மற்றும் விளையாட்டு அமைச்சகம்
கேலோ இந்தியா விளையாட்டுப் போட்டியில், வீரர்களின் அனுபவத்தை மேம்படுத்த சிறப்பு செயலி அறிமுகம்
கேலோ இந்தியா இளையோர் விளையாட்டுப் போட்டிக்காக மத்திய இளைஞர் விவகாரங்கள் மற்றும் விளையாட்டுத் துறை அமைச்சகம் சிறப்பு கைபேசி செயலியை  அறிமுகப்படுத்தியுள்ளது. இதில் பங்கேற்கும் விளையாட்டு வீரர்கள், பயிற்சியாளர்கள், துணை ஊழியர்கள், விளையாட்டு வீரர்களின் பெற்றோர் மற்றும் அதிகாரிகள் விளையாட்டுப் போட்டி தொடர்பான அனைத்து தகவல்களையும் இந்தச் செயலி மூலம் எளிதில் பெற முடியும். கேலோ இந்தியா இளைஞர் விளையாட்டுகளுக்காக பிரத்யேக செயலி அறிமுகப்படுத்தப்படுவது இதுவே முதல் முறை ஆகும்.
இந்தச் செயலி வீரர்களுக்கான ஒரு பிரத்யேக உள்நுழைவு அம்சத்தைக் கொண்டுள்ளது. வீரர்கள் பதிவுசெய்த நேரத்திலிருந்து, முழுமையாக அவர்களுக்கு ஆதரவு வழங்கப்படுகிறது. போட்டி தொடங்கும் முன், வீரர்களின் ஆவணங்கள் பதிவேற்றம் செய்யப்பட்டுள்ளதா என்பதைச் சரிபார்க்க இந்தச் செயலி வாய்ப்பளிக்கிறது. இது விளையாட்டு வீரர்களுக்கு பதிவு செய்யும் செயல்பாட்டில் அதிக வெளிப்படைத்தன்மையை உறுதி செய்யும்.
வீரர் அல்லது வீராங்கனை விளையாட்டுகளுக்குப் பதிவு செய்து, மத்தியப் பிரதேசத்தில் உள்ள விளையாட்டுப் போட்டி நடைபெறும் இடங்களுக்கு வரும்போது, தங்களுக்கு விளையாட்டு உபகரணங்கள் வழங்கப்பட்டுள்ள நிலை, வீரர்கள் தங்க வேண்டிய தங்குமிடம், விளையாட்டு வீரர்களுக்கான போக்குவரத்துத் திட்டம் ஆகியவற்றை இச்செயலியில் சரிபார்க்கலாம். அத்துடன் விளையாட்டு வீரர்கள் அவசரகாலத்தில் தொடர்பு கொள்ள வேண்டிய முக்கியமான தொடர்பு எண்களும் இதில் உள்ளன. மேலும், விளையாட்டுகளின் போது விளையாட்டு வீரர்கள் எழுப்பும் கேள்விகளுக்கு உடனடி பதில்களை வழங்குவதை உறுதி செய்வதற்காக, வாட்ஸ் அப் சாட்போட்  உருவாக்கப்பட்டுள்ளது.
விளையாட்டு ரசிகர்களுக்கு, இந்தச் செயலி, போட்டி அட்டவணைகள், பதக்க எண்ணிக்கை, விளையாட்டு அரங்குகளின் முகவரி மற்றும் புகைப்படத் தொகுப்புகள் போன்ற தகவல்களை வழங்குகிறது.
இந்தச் செயலியை ஆண்ட்ராய்டு மற்றும் ஆப்பிள் போன்களில் பயன்படுத்த முடியும். இதனை இலவசமாக பதிவிறக்கம் செய்யலாம்.
செயலியை பதிவிறக்கம் செய்வதற்கான இணைப்புகள்:
ப்ளே ஸ்டோர் :
https://play.google.com/store/apps/details?id=com.sportsauthorityofindia.kheloindiagames
ஆப் ஸ்டோர்:
https://apps.apple.com/in/app/khelo-india-games/id1665110083
வாட்ஸ் அப் சாட்போட்:
https://wa.me/919667303515?text=Hi%21
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
பறவை காய்ச்சல் தற்போதைய நிலவரம்
இது வரை, ஆறு மாநிலங்களில்  பறவை காய்ச்சல் நோய் உறுதி செய்யப்பட்டுள்ளது.
கேரளாவில் பாதிப்புகள் கண்டறியப்பட்டுள்ள இரண்டு மாவட்டங்களிலும் ஒழிப்பு நடவடிக்கைகள் நிறைவடைந்துள்ளன. கிருமிநாசினி பணிகள் தற்போது நடந்து வருகின்றன.
பறவை காய்ச்சலால் இது வரை பாதிப்படையாத மாநிலங்கள் எச்சரிக்கையாக இருக்கும் படி கேட்டுக்கொள்ளப்பட்டுள்ளன. பறவைகள் திடீரெனெ இறந்தால், தேவையான நடவடிக்கைகளை விரைந்து எடுப்பதற்காக அது குறித்து உடனே தகவல் தெரிவிக்குமாறு கேட்டுக்கொள்ளப்பட்டுள்ளன.
கண்காணிப்பு மற்றும் தொற்று நோய் குறித்த விசாரணைக்காக, கேரளா, ஹரியானா மற்றும் ஹிமாச்சலப் பிரதேசம் ஆகிய பாதிக்கப்பட்டுள்ள மாநிலங்களுக்கு மத்திய குழுக்கள் அனுப்பப்பட்டுள்ளன.
தில்லி ஹஸ்த்சல் கிராமத்தில் உள்ள டிடிஏ பூங்காவில் 16 பறவைகள் திடீரெனெ இறந்ததாக தகவல் தெரிவிக்கப்பட்டது. தேவையான முன்னெச்சரிக்கை நடவடிக்கையை எடுத்த தில்லி தேசிய தலைநகர் பகுதியின் கால்நடை பராமரிப்பு துறை, மாதிரிகளை ஐசிஏஆர்-நிஹ்சத்திற்கு அனுப்பியுள்ளது. பரிசோதனை முடிவுகள் இன்னும் வரவில்லை.
கோழிப்பண்ணை விவசாயிகள் மற்றும் பொதுமக்களிடம்  இந்நோய் குறித்த விழிப்புணர்வை உருவாக்க வேண்டியது மிகவும் அவசியம்.
கோழிக்கறி மற்றும் முட்டைகளை உட்கொள்ளுதல் குறித்த நம்பிக்கையை நுகர்வோரிடம் மீண்டும் ஏற்படுத்துவதற்கான கடிதம் செயலாளரிடம்  இருந்து சுகாதார அமைச்சகத்திற்கு அனுப்பப்பட்டுள்ளது.
நுகர்வோர் நம்பிக்கையை பாதித்துள்ள வதந்திகளை தடுப்பதற்கு தேவையான அறிவுரைகளை வழங்குமாறு சுகாதார அமைச்சகம் கேட்டுக்கொள்ளப்பட்டுள்ளது.
பண்ணை கோழிகள் மற்றும் பொருட்களின் பாதுகாப்பு குறித்தும், அவற்றை வேகவைத்து / சமைத்து உண்பது பாதுகாப்பானது என்பது குறித்தும் விழிப்புணர்வை அதிகரிக்குமாறு மாநிலங்கள் கேட்டுக்கொள்ளப்பட்டுள்ளன. இதற்கு மத்திய அரசின் ஆதரவு வழங்கப்படும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1687083
சுகாதாரம் மற்றும் குடும்ப நலத்துறை அமைச்சகம்
கொவிட்-19 பற்றிய அண்மைத் தகவல்
நாடு தழுவிய தடுப்பூசித் திட்டத்தின் கீழ் இதுவரை 56.06 கோடி கொவிட் தடுப்பூசிகள் போடப்பட்டுள்ளன.
கடந்த 24 மணி நேரத்தில் 35,178 பேர் புதிதாகப் பாதிக்கப்பட்டுள்ளனர்; கடந்த 154 நாட்களில் இது மிகக் குறைவு.
நாட்டில் ஏற்பட்டுள்ள மொத்த பாதிப்பில் தற்போது சிகிச்சை பெறுபவர்களின் விழுக்காடு 1.14%, 2020 மார்ச்சிலிருந்து இது மிகக் குறைந்த எண்ணிக்கை.
இந்தியாவில் கொரோனா தொற்றுக்கு சிகிச்சை பெறுவோரின் எண்ணிக்கை 3,67,415 ஆக உள்ளது, 148 நாட்களில் இது மிகக் குறைவு.
குணமடைந்தவர்களின் விழுக்காடு 97.52%. 2020 மார்ச்சிலிருந்து இது மிக அதிகம்.
நாடு முழுவதும் இதுவரை மொத்தம் 3,14,85,923 பேர் குணமடைந்துள்ளனர்.
கடந்த 24 மணி நேரத்தில் 37,169 பேர் குணமடைந்துள்ளனர்.
வாராந்திர தொற்று உறுதி விழுக்காடு 1.95%; கடந்த 54 நாட்களாக 3%க்கும் குறைவாக உள்ளது.
தினசரி தொற்று உறுதி வீதம் தற்போது 1.96 விழுக்காடாக உள்ளது; 23 நாட்களாக 3%க்கும் கீழ் குறைவாகப் பதிவாகியுள்ளது.
இந்தியாவில் இதுவரை மேற்கொள்ளப்பட்டுள்ள மொத்த பரிசோதனைகளின் எண்ணிக்கை 49.84 கோடியாக அதிகரித்துள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1746823
••••
((
நிதி அமைச்சகம்
புனேவில் வருமான வரித்துறை சோதனை
மகாராஷ்டிராவின் புனேவில் உள்ள சங்கம்னரை தலைமையிடமாகக் கொண்டு இயங்கும் குழுமம் ஒன்றின் தொடர்புடைய மாநிலம் முழுவதுமுள்ள 34 இடங்களில் 2021 பிப்ரவரி 17-ம் தேதி அன்று வருமான வரித்துறை சோதனை மற்றும் பறிமுதல் நடவடிக்கைகளில் ஈடுபட்டது.
புகையிலை மற்றும் தொடர்புடைய பொருட்கள், மின்சார உற்பத்தி மற்றும் விநியோகம், வேகமாக விற்பனையாகும் நுகர்வோர் பொருட்கள் மற்றும் ரியல் எஸ்டேட் துறைகளில் இக்குழுமம் ஈடுபட்டுள்ளது.
சோதனை நடவடிக்கையின் போது, புகையிலை வர்த்தகத்தில் ரூபாய்
243 கோடி கணக்கில் வராத பரிவர்த்தனைகளில் ஈடுபட்டது கணினிகளில் உள்ள எக்ஸெல் தாள்கள் மற்றும் கைப்பட எழுதிய விவரங்கள் மூலம் தெரியவந்தது.
மேலும், புகையிலை பொருட்களின் முகவர்கள் மீது எடுக்கப்பட்ட நடவடிக்கையின் போது, ரூபாய் 40 கோடி மதிப்புள்ள கணக்கில் வராத விற்பனையில் ஈடுபட்டதும் தெரியவந்தது.
ரியல் எஸ்டேட் தொடர்பான பரிவர்த்தனைகளில் பதிவு மதிப்புக்கு மேல் இக்குழுமம் பணத்தை பெற்றுக் கொள்வதும், செலுத்தி வருவதும் தெரியவந்துள்ளது.
இதுதொடர்பாக ரூபாய் 18 கோடி மதிப்பிலான பரிவர்த்தனைகளில் ஈடுபட்டதற்கான ஆதாரம் கிடைத்துள்ளது. மேலும் வருமான வரித்துறை சட்டத்தின் 50 சி பிரிவின் கீழ் ரூபாய் 23 கோடி மதிப்பிலான சட்ட மீறல்களில் ஈடுபட்டதும் கண்டறியப்பட்டுள்ளது.
ரூபாய் 9 கோடி மதிப்பிலான கணக்கில் வராத ரியல் எஸ்டேட் பரிவர்த்தனையில் ஈடுபட்டது சோதனை நடவடிக்கையின் போது ஒப்புக் கொள்ளப்பட்டுள்ளது.
ரூபாய் ஒரு கோடி கணக்கில் வராத பணம் கைப்பற்றப்பட்டுள்ளது. ரூபாய் 335 கோடி மதிப்பிலான கணக்கில் வராத வருமானம் இதுவரை கண்டறியப்பட்டுள்ளது.
தொடர்ந்து விசாரணை நடந்து வருகிறது.
(Visitor Counter : 85
பிரதமர் அலுவலகம்
மக்களவைத் தலைவர் ஓம் பிர்லாவின் ‘அன்னையருக்கு ஊட்டச்சத்து’ முன்முயற்சிக்கு பிரதமர் பாராட்டு
மக்களவைத் தலைவர் ஓம் பிர்லா மேற்கொண்டுள்ள ‘அன்னையருக்கு ஊட்டச்சத்து’ முன்முயற்சிக்கு பிரதமர் திரு நரேந்திர மோடி பாராட்டு தெரிவித்துள்ளார். திரு ஓம் பிர்லா, கோட்டா பகுதியைச் சேர்ந்த ராம்கஞ்ச்மண்டி என்னுமிடத்தில் இந்த இயக்கத்தை தொடங்கிவைத்துள்ளார். ஒவ்வொரு தாயும், சேயும் ஆரோக்கியமாக இருப்பதை இந்த முன் முயற்சி இலக்காகக் கொண்டுள்ளது.
இது குறித்த மக்களவைத் தலைவரின் ட்விட்டருக்கு பதிலளித்து பிரதமர் வெளியிட்டுள்ள ட்விட்டர் பதிவு வருமாறு ;
“மாண்புமிகு மக்களவைத் தலைவர் அவர்களின் ஊக்கமளிக்கும் முன்முயற்சி! ஆரோக்கியமான தாயையும், குழந்தையையும் கொண்ட முழு குடும்பத்தின் முன்னேற்றம் இதில் அடங்கியுள்ளது. இது வலுவான சமுதாயத்தின் அடித்தளமாக இருக்கும்.”
நிதி அமைச்சகம்
படிவம் ஜிஎஸ்டிஆர்-4ல் பன்முக வர்த்தகர்கள் காலாண்டு வரிக்கணக்கு தாக்கல் செய்யும் முறைபற்றிய விளக்கம்
படிவம் ஜிஎஸ்டிஆர்-4ல் பன்முக வர்த்தகர்கள் காலாண்டு வரிக்கணக்கு தாக்கல் செய்யும் முறை தொடர்பாக சந்தேகங்கள் எழுந்திருப்பது கவனத்திற்கு வந்திருப்பதை அடுத்து, அதுபற்றிய விளக்கம் அளிக்கப்படுகிறது.
பன்முக வரிமுறையின்கீழ் வரி செலுத்துவோர் படிவம் ஜிஎஸ்டிஆர்-4ன் அட்டவணை 4-ல் உள்ள 4ஏ என்ற வரிசை எண்ணில் தகவல் முழுவதையும் குறிப்பிட வேண்டியதில்லை என்பது தெளிவுபடுத்தப்படுகிறது. ஜிஎஸ்டி விதிகள் 2017-ல் இதற்குத் தேவைப்படும் மாற்றங்கள் விரைவில் அறிவிக்கப்படும்.
பிரதமர் அலுவலகம்
ஷில்லாங்கில் நடைபெற்ற பதவியேற்பு நிகழ்ச்சியில் பிரதமர் பங்கேற்றார்
மேகாலயா முதலமைச்சர் திரு கன்ராட் கே சங்மா, மற்றும் அவரது அமைச்சரவைக் குழுவினர் பதவியேற்பு நிகழ்ச்சியில் பிரதமர் திரு நரேந்திர மோடி பங்கேற்றார். இன்று பதவியேற்ற அனைவருக்கும் அவர் வாழ்த்து தெரிவித்தார்.
இது குறித்து ட்விட்டரில் பிரதமர் கூறியிருப்பதாவது;
"@சங்மாகன்ராட் அவர்கள் மற்றும் அவரது அமைச்சரவைக் குழுவினர் பதவியேற்பு நிகழ்ச்சியில் பங்கேற்றேன். மேகாலயாவை புதிய வளர்ச்சிப் பாதைக்கு கொண்டு செல்ல அவர்களுக்கு வாழ்த்துக்கள்."
ஜல்சக்தி அமைச்சகம்
மழைநீர் சேகரிப்பு தொடர்பான முன்முயற்சியில் பொதுமக்கள் பங்களிப்பு
மாநில அரசுகளின் நீர் பாதுகாப்பு மற்றும் மேம்பாட்டு நடவடிக்கைகளுக்கு மத்திய அரசு தொழில்நுட்பம் மற்றும் நிதி ஆதாரம் தொடர்பாக பல்வேறு செயல்பாடுகளுக்கு பக்கபலமாக இருக்கின்றது. மக்கள் பங்களிப்பு மற்றும் மாநில அரசுகளின் திட்டங்கள் மூலமாக மழைநீர் சேகரிப்புத் தொடர்பான பல்வேறு திட்டங்களை மத்திய அரசு செயல்படுத்தி வருகிறது. கடந்த 2019ம் ஆண்டில் 'ஜல் சக்தி அபியான்'- மழை நீர் சேகரிப்பு பிரச்சாரத்தின் மூலம் நீர் பாதுகாப்பு மற்றும் நீர் ஆதார மேலாண்மை போன்றவற்றின் மீது அதிக கவனம் செலுத்தப்பட்டது. அதன் விளைவாக நம் நாட்டில் உள்ள வறட்சியான 256 மாவட்டங்களிலுள்ள 1,592 வட்டங்களில் இந்தத் திட்டம் சிறப்பாக செயல்படுத்தப்பட்டு வருகிறது.
இந்தத் திட்டத்தின் மூன்றாவது கட்டமாக "மழையை சேகரியுங்கள் எங்கேயும் எப்போதும்" என்ற கருப்பொருளில் நம் நாட்டில் உள்ள அனைத்து மாவட்டங்களிலும்  அனைத்து மாவட்டங்களிலும் இந்தப் பிரச்சார நடவடிக்கை கடந்த 2022ம் ஆண்டு தொடங்கப்பட்டுள்ளது.
இந்த தகவலை ஜல் சக்தி இணை அமைச்சர் திரு.பிஷ்வேஸ்வர் துடு இன்று மக்களவையில் கேட்கப்பட்ட கேள்விக்கு எழுத்துப்பூர்வமாக பதிலளித்துள்ளார்.
சுகாதாரம் மற்றும் குடும்ப நலத்துறை அமைச்சகம்
தமிழகம் மற்றும் கர்நாடகாவில் கொரோனா நிலவரம் குறித்து மத்திய அமைச்சர் திரு.மன்சுக் மாண்டவியா ஆய்வு
கொவிட் நிலவரம் குறித்து தமிழகம் மற்றும் கர்நாடக சுகாதாரத்துறை அமைச்சர்களிடம், மத்திய சுகாதாரம் மற்றும் குடும்பநலத்துறை அமைச்சர் திரு மன்சுக் மாண்டவியா தொலைபேசி உரையாடல் மூலம் ஆய்வு மேற்கொண்டார்.
கேரளாவில் கொவிட் பாதிப்பு அதிகரிப்பு காரணமாக, அதன் எல்லையில் உள்ள தமிழகம் மற்றும் கர்நாடகாவில் கொவிட்-19 மேலாண்மை தொடர்பான விஷயங்கள் குறித்து அவர் ஆலோசித்தார்.
மாநிலங்களுக்கு இடையே தொற்று பரவலை கட்டுப்படுத்த, போதிய நடவடிக்கைகள் எடுக்க வேண்டிய அவசியத்தை அவர் வலியுறுத்தினார். கேரளா எல்லையை ஒட்டியுள்ள மாவட்டங்களில், கொவிட் தடுப்பூசி செலுத்தும் வேகத்தை அதிகரிக்க வேண்டும் என தமிழகம் மற்றும் கர்நாடக சுகாதாரத்துறை அமைச்சர்களிடம், மத்திய அமைச்சர் திரு மன்சுக் மாண்டவியா வேண்டுகோள் விடுத்தார்.
கொவிட் தொற்றுக்கு எதிரான போராட்டத்தில், மத்திய அரசு முன்னணியில் உள்ளது. கொவிட்டுக்கு எதிரான போராட்டத்தில், மத்திய அரசின் 5 அம்ச யுக்தியில்  தடுப்பூசி திட்டமும் ஒன்றாக உள்ளது. கடந்த ஜனவரி 16ம் தேதி முதல், மாபெரும் தடுப்பூசி திட்டத்தை இந்தியா செயல்படுத்தி வருகிறது.
----
(Visitor Counter : 192